Körkijelzős fém okosóra Kínából
Lássuk, hogy milyen lett a Huawei legfrissebb viselhető kütyüje, a Honor Band Zero.
A Huawei március elején jelentette be első saját fejlesztésű okosóráját, a Huawei Watch-ot, mely egyelőre ugyan még mindig nem kapható, ettől függetlenül a kínai vállalat máris bejelentett egy újabb hasonló terméket. Ez pedig nem más, mint a Honor Band Zero.

A minimalista külcsínt kapott újdonság a legfrissebb divatirányzatnak megfelelően köralakú érintőkijelzőt kapott, ami körül szálhúzott fém borítás található. Az IP68-as minősítés teljes víz- és porállóságot garantál, és bár a gyártó egyelőre nem sokat árult el az operációs rendszerről, több mint valószínű, hogy a készüléken Android Wear fut. A fekete, fehér és bézs színekben támadó okosóra egyrészt megjeleníti a bejövő hívásokat és az új üzeneteket, ezenkívül pedig lépésszámláló, illetve alvásfigyelő funkció is van benne. Az egyelőre ismeretlen árú Honor Band Zero forgalmazása augusztusban kezdődik meg, első körben Kínában.
technet